મોહમ્મદ આરિફ નામના વ્યક્તિએ બિલાલ અહમદના ખાતામાં આ રકમ જમા કરાવી હતી, લાલા કિલ્લા હુમલામાં આ વ્યક્તિ પણ આરોપી છે. પોલીસે જણાવ્યું હતું કે, આ પૈસા વડે જ હુમલા માટે હથિયાર ખરીદવામાં આવ્યા હતા. તપાસમાં બિલાલનું નામ સામે આવ્યા બાદ તે ગુમ થઇ ગયો હતો. ગુજરાત એટીએસના દાવા અનુસાર બિલાલ અહમદ હુમલા પછીથી કાશ્મીરમાં છુપાયેલો હતો. આ હુમલાના 17 વર્ષ પછી ગુજરાત એટીએસને જાણકારી મળી કે, બિલાલ અહમદ કાશ્મીરથી ફ્લાઇટ લઇ દિલ્હી આવનાર છે, જે પછી એટીએસ દ્વારા દિલ્હી પોલીસનો સંપર્ક કરવામાં આવ્યો હતો. બંને ટીમોના જોઇન્ટ ઓપરેશન હેઠળ આખરે લાલ કિલ્લા પર હુમલાના 17 વર્ષ બાદ દિલ્હીથી બિલાલ અહમદની ધરપકડ કરવામાં આવી.